**口技** [**林嗣環**](https://www.arteducation.com.tw/authorv_28b24228ba03.html)

　　京中有善口技者。會賓客大宴，於廳事之東北隅，

 (會：適逢) (一詞多義)

施八尺屏幛，口技人坐屏幛中，一桌、一椅、一扇、

(施：設置) (一詞多義)

一撫尺而已。眾賓團坐。少頃，但聞屏幛中撫尺一下，

　　　　　　 　(撫尺：用撫尺拍案，名詞作動詞) (詞類活用)

滿坐寂然，無敢嘩者。

(坐：通「座」，座位) (通假)

　　遙聞深巷中犬吠，便有婦人驚覺欠伸，其夫囈語。

(覺：音「角」，醒來) (一字多音、一詞多義)

既而兒醒，大啼。夫亦醒。婦撫兒乳，兒含乳啼，

(啼：古義，哭；今義，鳴叫) (古今異義)

(乳：前者指「哺乳」；後者指「乳頭」) (一詞多義)

婦拍而嗚之。又一大兒醒，絮絮不止。當是時，婦手拍兒聲，

(嗚：發出聲音，擬聲詞作動詞) (詞類活用)

 (是：此) (一詞多義)

口中嗚聲，兒含乳啼聲，大兒初醒聲，夫叱大兒聲，

一時齊發，眾妙畢備。滿坐賓客，無不伸頸，側目，微笑，

默歎，以為妙絕。

(以「口技表演」為妙絕) (賓語省略)

　　未幾，夫齁聲起，婦拍兒亦漸拍漸止。微聞有鼠，

 (微：隱約) (一詞多義)

作作索索，盆器傾側，婦夢中咳嗽。賓客意少舒，稍稍正坐。

　　忽一人大呼：「火起」，夫起大呼，婦亦起大呼。

兩兒齊哭。俄而百千人大呼，百千兒哭，百千犬吠。

中間力拉崩倒之聲，火爆聲，呼呼風聲，百千齊作；

(間：音「諫」，夾雜) (一字多音、一詞多義)

又夾百千求救聲，曳屋許許聲，搶奪聲，潑水聲。凡所應有，

無所不有。雖人有百手，手有百指，不能指其一端；

人有百口，口有百舌，不能名其一處也。

(名：形容、描述) (一詞多義)

於是賓客無不變色離席，奮袖出臂，兩股戰戰，幾欲先走。

(色：臉色) (一詞多義)

(股：古義，大腿；今義，屁股) (古今異義)

(幾：音「几」，幾乎) (一字多音、一詞多義)

　　忽然撫尺一下，群響畢絕。撤屏視之，一人、一桌、

一椅、一扇、一撫尺而已。